**Esterházy Pál (nádor)**

([Kismarton](http://hu.wikipedia.org/wiki/Kismarton), [1635](http://hu.wikipedia.org/wiki/1635). [szeptember 8.](http://hu.wikipedia.org/wiki/Szeptember_8.) – [Kismarton](http://hu.wikipedia.org/wiki/Kismarton), [1713](http://hu.wikipedia.org/wiki/1713). [március 26.](http://hu.wikipedia.org/wiki/M%C3%A1rcius_26.))

[](http://hu.wikipedia.org/w/index.php?title=F%C3%A1jl:Eszterh%C3%A1zy_P%C3%A1l_Widemann.jpg&filetimestamp=20081222140439)

Esterházy Pál, még grófként

Galánthai gróf **Esterházy Pál** magyar gróf és birodalmi herceg, [Magyarország](http://hu.wikipedia.org/wiki/Magyarorsz%C3%A1g) [nádora](http://hu.wikipedia.org/wiki/N%C3%A1dor). Egyben költő és zeneszerző is volt. Tevékenyen részt vett a török elleni harcokban, különösen az [1663–64-es török háborúban](http://hu.wikipedia.org/wiki/Habsburg%E2%80%93t%C3%B6r%C3%B6k_h%C3%A1bor%C3%BA_%281663%E2%80%9364%29), majd a [török kiűzésénél](http://hu.wikipedia.org/wiki/A_t%C3%B6r%C3%B6k_ki%C5%B1z%C3%A9se_Magyarorsz%C3%A1gr%C3%B3l).

**Élete**

**Családja**

[](http://hu.wikipedia.org/w/index.php?title=F%C3%A1jl:SchlossEsterhazy.jpg&filetimestamp=20080424173551)

A kismartoni kastély

‎

Édesapja gróf [Esterházy Miklós](http://hu.wikipedia.org/wiki/Esterh%C3%A1zy_Mikl%C3%B3s_%28n%C3%A1dor%29), aki szintén viselte a nádori tisztséget. Apja az [Erdélyi Fejedelemség](http://hu.wikipedia.org/wiki/Erd%C3%A9lyi_Fejedelems%C3%A9g) önállóságának esküdt ellensége volt, mert az országban a török egyik bástyáját látta, amely [Magyarország](http://hu.wikipedia.org/wiki/Magyarorsz%C3%A1g) egyesítését akadályozza. Édesanyja [Nyáry Krisztina](http://hu.wikipedia.org/wiki/Ny%C3%A1ry_Krisztina) volt. 2 bátyja, 4 nővére és egy öccse volt. Az egyik bátyja Esterházy László, aki [Sopron vármegye](http://hu.wikipedia.org/wiki/Sopron_v%C3%A1rmegye) [örökös főispáni](http://hu.wikipedia.org/wiki/%C3%96r%C3%B6k%C3%B6s_f%C5%91isp%C3%A1n) tisztségét viselte, és 3 másik Esterházyval együtt a [vezekényi csatában](http://hu.wikipedia.org/wiki/Vezek%C3%A9nyi_csata) esett el.

**Ifjúsága**

A fiatal Pál [Grazban](http://hu.wikipedia.org/wiki/Graz) és [Nagyszombaton](http://hu.wikipedia.org/wiki/Nagyszombat) tanult, ottani jezsuita intézetekben. [1652](http://hu.wikipedia.org/wiki/1652)-ben azonban a [vezekényi csatában](http://hu.wikipedia.org/wiki/Vezek%C3%A9nyi_csata) meghalt bátyja, László és őt jelölték ki a vármegye [örökös főispánjának](http://hu.wikipedia.org/wiki/%C3%96r%C3%B6k%C3%B6s_f%C5%91isp%C3%A1n), ami miatt korán nagykorúsították. Három esztendő múlva megházasodott, feleségül vette István bátyja lányát, [Esterházy Orsolyát](http://hu.wikipedia.org/wiki/Esterh%C3%A1zy_Orsolya), aki 18 gyermeket szült neki, és még ugyanebben az évben [Pápa](http://hu.wikipedia.org/wiki/P%C3%A1pa_%28v%C3%A1ros%29) kapitányává, s királyi tanácsossá tették. Két év múlva, [1657](http://hu.wikipedia.org/wiki/1657)-ben már udvari tanácsos volt.  
[1661](http://hu.wikipedia.org/wiki/1661)-ben főudvarmester lett, mely tisztséget nádorrá választásáig ([1681](http://hu.wikipedia.org/wiki/1681)) viselte.

**A török elleni harcokban**

[1663](http://hu.wikipedia.org/wiki/1663)-ban kitört a törökkel egy újabb háború, amelyhez ő maga is csatlakozott. A horvát bán [Zrínyi Miklós](http://hu.wikipedia.org/wiki/Zr%C3%ADnyi_Mikl%C3%B3s_%28k%C3%B6lt%C5%91%29) alatt a következő évben magyar csapatok élén vett részt az ún. [téli hadjáratban](http://hu.wikipedia.org/wiki/T%C3%A9li_hadj%C3%A1rat_%281664%29), amely során egészen [Pécsig](http://hu.wikipedia.org/wiki/P%C3%A9cs) törtek előre a [Rajnai Szövetség](http://hu.wikipedia.org/wiki/Rajnai_Sz%C3%B6vets%C3%A9g_%281658%29) erőivel. [Pécs](http://hu.wikipedia.org/wiki/P%C3%A9cs) alatt Zrínyivel egy 5000 fős lovasság élén tovább vonultak [Eszéknek](http://hu.wikipedia.org/wiki/Esz%C3%A9k), ahol a törökök utánpótlását biztosító és az általuk uralt [Horvát-](http://hu.wikipedia.org/wiki/Horv%C3%A1torsz%C3%A1g) és [Magyarországot](http://hu.wikipedia.org/wiki/Magyarorsz%C3%A1g) a [Dráván](http://hu.wikipedia.org/wiki/Dr%C3%A1va) át összekötő [eszéki híd](http://hu.wikipedia.org/wiki/Esz%C3%A9ki_h%C3%ADd) volt. Az építményt két nap alatt felgyújtották és a hadjárat teljes keresztény győzelemmel végződött.  
Nemsokkal később a főparancsnoki posztról eltávolították Zrínyit, azzal az ürüggyel, hogy kudarcot vallott [Kanizsánál](http://hu.wikipedia.org/wiki/Nagykanizsa). Ezután az osztrák főparancsnokánál [Raimondo Montecuccolinál](http://hu.wikipedia.org/wiki/Raimondo_Montecuccoli) szolgált Esterházy. A [körmendi csatában](http://hu.wikipedia.org/wiki/K%C3%B6rmendi_csata) ([július 26](http://hu.wikipedia.org/wiki/J%C3%BAlius_26.)-[27](http://hu.wikipedia.org/wiki/J%C3%BAlius_27.).) a magyar csapatokat vezényelte és a [szentgotthárdi csata](http://hu.wikipedia.org/wiki/Szentgotth%C3%A1rdi_csata_%281664%29) ([augusztus 1](http://hu.wikipedia.org/wiki/Augusztus_1.)–[5](http://hu.wikipedia.org/wiki/Augusztus_5." \o "Augusztus 5.).) utóharcaiban vett részt.

**Nádorsága**

[](http://hu.wikipedia.org/w/index.php?title=F%C3%A1jl:Esterh%C3%A1zy_p%C3%A1l.jpg&filetimestamp=20091025214602)

Esterházy Pál 1655-ben

‎

[1668](http://hu.wikipedia.org/wiki/1668)-ban kinevezték bányavidéki és dunáninneni főkapitánnyá, egy évvel később [Csobánc](http://hu.wikipedia.org/wiki/Csob%C3%A1nc) kapitánya lett. Végig a Habsburg uralkodó hűségén maradt és nem csatlakozott a [Wesselényi-féle összeesküvéshez](http://hu.wikipedia.org/wiki/Wessel%C3%A9nyi-%C3%B6sszeesk%C3%BCv%C3%A9s), sőt a [felvidéki](http://hu.wikipedia.org/wiki/Felvid%C3%A9k) protestáns urak várait [1670](http://hu.wikipedia.org/wiki/1670)-ben erővel foglalta el és segítette a további mozgolódások elfojtását.

Tettei mögött azonban tiszta nemzeti érzület húzódik, mert meg volt róla győződve, hogy országa érdekeit szolgálja ezzel, ha megtartja a Habsburg Birodalom mellett, mert máskülönben enélkül az ország erőtlen lenne a törökkel szemben. [Bécsben](http://hu.wikipedia.org/wiki/B%C3%A9cs) ugyanakkor mindig szem előtt tartotta az ország érdekeit.

A [Thököly-felkelés](http://hu.wikipedia.org/wiki/Th%C3%B6k%C3%B6ly_Imre) során eredménytelen tárgyalásokat folytatott [Thököly Imrével](http://hu.wikipedia.org/wiki/Th%C3%B6k%C3%B6ly_Imre) [1680](http://hu.wikipedia.org/wiki/1680)-ban. Egy évvel ezelőtt már megválasztották titkos tanácsossá és az [1681](http://hu.wikipedia.org/wiki/1681)-es [soproni országgyűlésen](http://hu.wikipedia.org/w/index.php?title=Soproni_orsz%C3%A1ggy%C5%B1l%C3%A9s&action=edit&redlink=1) nádorrá, s ebből kifolyólag [Pest-Pilis-Solt vármegye](http://hu.wikipedia.org/wiki/Pest-Pilis-Solt-Kiskun_v%C3%A1rmegye) [örökös főispánjává](http://hu.wikipedia.org/wiki/%C3%96r%C3%B6k%C3%B6s_f%C5%91isp%C3%A1n) tették, valamint az [Aranygyapjas rend](http://hu.wikipedia.org/wiki/Aranygyapjas_rend) tagja lett.

[1682](http://hu.wikipedia.org/wiki/1682)-ben meghalt felesége, de hamarosan újra megnősült és [Thököly Évát](http://hu.wikipedia.org/wiki/Th%C3%B6k%C3%B6ly_%C3%89va) vette el feleségül, akitől 7 gyermeke született. A házassághoz az udvar beleegyezése kellett, mivel a hölgy [Thököly Imre](http://hu.wikipedia.org/wiki/Th%C3%B6k%C3%B6ly_Imre) testvére volt.

A politikai mellett azonban szakított időt emelkedettebb dolgokra, mint a költészetre és a zenére. A [magyarországi](http://hu.wikipedia.org/wiki/Magyarorsz%C3%A1g) barokk költészet egyik kiemelkedő alakja, s történeti szempontból [latin nyelvű](http://hu.wikipedia.org/wiki/Latin_nyelv) emlékiratai is jelentősek. Példaképének Zrínyit tartotta. Buzgó katolikus volt, s ennek jegyében szerzett kantátákat ([1711](http://hu.wikipedia.org/wiki/1711)-ben Harmonia caelestis címmel gyűjteményes formában meg is jelentek), melyek a korai magyar zenetörténet értékes emlékei, emellett írt teológiai tárgyú írásokat és imádságokat is. Neves műpártoló és műgyűjtő is volt egyben.

**Utolsó évei**

Az [1683](http://hu.wikipedia.org/wiki/1683)-ban kirobbant [török háborúk](http://hu.wikipedia.org/wiki/A_t%C3%B6r%C3%B6k_ki%C5%B1z%C3%A9se_Magyarorsz%C3%A1gr%C3%B3l) során családját osztrák területekre menekítette, ő maga [Bécs](http://hu.wikipedia.org/wiki/B%C3%A9cs) védelmében harcolt. [Bécs](http://hu.wikipedia.org/wiki/B%C3%A9cs) felmentése után változatlan erővel vetette bele magát a török elleni harcokba, s igyekezett minél több magyar katonát hadba állítani. Neki köszönhetően a felszabadító háborúban vagy 20 ezer fős magyar haderő is részt, mely jelentős mértékben hozzájárult a győzelemhez.

[1684](http://hu.wikipedia.org/wiki/1684)-ben jelen volt [Buda](http://hu.wikipedia.org/wiki/Buda_%28t%C3%B6rt%C3%A9nelmi_telep%C3%BCl%C3%A9s%29) első sikertelen ostrománál, s két évvel később visszafoglalásánál is. [1687](http://hu.wikipedia.org/wiki/1687)-ben rávette a rendeket, hogy mondjanak le az [Aranybulla](http://hu.wikipedia.org/wiki/Aranybulla) ún. *„ellenállási”* záradékáról és a szabad királyválasztásról. Szolgálataiért még ugyanebben az évben birodalmi hercegi rangra emelte a császár.

Kitüntette magát a török elleni harcban [Szalánkeménnél (1691)](http://hu.wikipedia.org/wiki/Szal%C3%A1nkem%C3%A9ni_csata) és [Zentánál (1697)](http://hu.wikipedia.org/wiki/Zentai_csata).  
[1694](http://hu.wikipedia.org/wiki/1694)-ben sókereskedelmi monopóliumot kapott bérbe az udvartól és birtokait [1695](http://hu.wikipedia.org/wiki/1695)-ben elsők között alakította át [hitbizománnyá](http://hu.wikipedia.org/wiki/Hitbizom%C3%A1ny).

A [Rákóczi-szabadságharc](http://hu.wikipedia.org/wiki/R%C3%A1k%C3%B3czi-szabads%C3%A1gharc) idején végig kitartott a Habsburgok mellett. [1711](http://hu.wikipedia.org/wiki/1711)-től [Moson vármegye](http://hu.wikipedia.org/wiki/Moson_v%C3%A1rmegye) főispánja is volt. Szülőhelyén, [Kismartonban](http://hu.wikipedia.org/wiki/Kismarton) halt meg.

**Művei**

Az egész világon levő csudalatos Boldogsagos Szüz Kepeinek rövideden föl tett eredeti... Nagyszombat 1690 (hasonmás kiadás: Bp. 1994). Mely - a Mennyei Koronával együtt - a magyarországi [Szűz Mária-jelenések](http://hu.wikipedia.org/wiki/Sz%C5%B1z_M%C3%A1ria-jelen%C3%A9sek) és [Mária-kegyhelyek](http://hu.wikipedia.org/wiki/M%C3%A1ria-kegyhelyek) kútforrása.

* Az Boldogsagos Szüz Mária Szombattya, az-az mindenszombat napokra valo aetatossagok... Nagyszombat 1691 és 1701[[1]](http://hu.wikipedia.org/wiki/Esterh%C3%A1zy_P%C3%A1l_%28n%C3%A1dor%29#cite_note-0).
* Via Lactea ad Coelum ducens, variis praecantionibus, meditationibus... Viennae (Bécsben)1691 majd Sopronban 1762.
* Mennyei Korona az az Az egész Világon lévő Csudálatos boldogságos Szűz képeinek röviden feltett eredeti képekkel Első kiadás 1680. (Az 1690-es atlas marianus bővített, metszetek nélküli kiadása) Nagyszombat 1696. Ebben a könyvben Esterházy 1300 történetet ír le 812 lapon [Szűz Mária-jelenések](http://hu.wikipedia.org/wiki/Sz%C5%B1z_M%C3%A1ria-jelen%C3%A9sek) illetve tiszteletről. [Jordánszky Elek](http://hu.wikipedia.org/wiki/Jord%C3%A1nszky_Elek) ennek a kútforrásnak nyomdokán írta [azt a művét](http://books.google.hu/books?id=5xAVAAAAQAAJ&printsec=frontcover&source=gbs_ge_summary_r&cad=0#v=onepage&q&f=false), ami a magyarországi [Mária-kegyhelyekkel](http://hu.wikipedia.org/wiki/M%C3%A1ria-kegyhelyek) foglalkozik, sűrűn hivatkozva erre a könyvre.
* Litaniae ad Beatam Virginem Mariam... Viennae 1697
* Speculum Immaculatum, quo demonstratur... B. V. Mariam sine labe originale esse conceptam. Viennae 1698 (RMK III, 4080) Cassoviae, második kiadás Kassán 1747.
* Regina Sanctorum Omnium. Minden Szentek Királynéja Boldogságos Szüz Mária Tisztelete, Az az Az Esztendőnek minden napjaira ki-osztott Szentek élete... Nagyszombat 1698
* Litaniae omnium sanctorum... Viennae 1700
* Trophaeum nobilissimae ac aniquissimae domus Estorasianae in tres divisum partes... Viennae 1700 mely 171 képet tartalmaz. Az Esterházy nemzetség leírása.
* Latiniae de Sanctis Conversis... Nagyszombat 1703 (RMK II, 2175)
* Des Heil. Röm. Reichs Fürsten, Palatini in Hungarn, an alle Gespanschaften daselbst abgelassenen Ermahnungs-Schreiben. Wien 1704
* Harmoniae Caelestis seu moelodiae musicae... s.l. 1711
* Mars Hungaricus (Sajtó alá rendezte és a kísérő tanulmányt írta Iványi Emma, szerk. Hausner Gábor) Budapest 1989